Statsråd – bønder

Fakkelbærerene som lyser opp ettermiddagen her på Store Ree i dag er bønder, vi er tillitsvalgte fra bygder og grender i hele innlandet.

Jeg mener vi har verdens viktigste jobb; Vi produserer mat!

Innlandet er matregion nr 1, et spiskammers for Norges befolkning, med allsidig primærproduksjon og betydelig foredlingsindustri. Landbruket er en viktig næring for innlandet her vi ligger, i oljeskyggen.

Landbruket står for en verdiskapning på 2,8 mrd i Innlandet, og primærnæringen sysselsetter 8 800 her i Innlandet. Ser vi på hva landbruket totalt gir grunnlag for, primærnæring og foredling, er vi oppe i en sysselsetting på 26 000. NHO 2010.

Vi ønsker å være med på Stortingsmelding nr 9 «Velkommen til bords» og målet om å øke matproduksjonen med 20%.

Å produsere mat er en biologisk produksjon, vi har behov for langsiktighet og forutsigbare rammer for å kunne satse og investere i næringa. Vi må ha en regulering av produksjon og marked, for å sikre at vi nytter matjorda og beiteressursene til matproduksjon. Bare 3 % av arealet vårt er matjord, og vi må derfor ta hele landet i bruk.

Som samvirkebønder viser vi vilje til å ivareta hele verdikjeden, og investerer også i foredlingsindustrien vår.

Vi vil produsere mat til den norske forbruker. Det flate landskapet her på Hedmarken nyttes i all hovedsak til kornproduksjon, mens vi i de store dalene nytter gras-ressursene vår for å produsere melk og kjøtt.

Det aktive kulturlandskapet, vi ennå finner i hele landet vårt, er et resultat av bondens produksjon. Men det samme levende landskapet har også en annen verdi, det selges av turistnæringen. Den norske bonde imponerte i sommer Bill Gates, Han lot seg imponere over hvordan bøndene har dyrket jorda i landskapet, helt ulikt noe han hadde sett før.

 La oss sammen sikre den norske forbruker tilgang til norsk mat i framtida. Vi ønsker å være en del av løsningen!